**«Լոբեկե»** (անգլ.՝ Lobéké National Park, ֆր.՝ Parc national de Lobéké), ազգային պարկ Կամերունիի հարավարևելյան մասում, Մոլունդուի Արևելյան շրջանում։ Սանգայի անտառի մի մասն է։

Պատմություն
-----------

1991 թվականին Բնության համաշխարհային հիմնադրամը առաջին անգամ հայտարարեց, որ այս տարածքը պետք է հայտարարվի ազգային պարկ՝ առաջարկելով պաշտպանել 40-400 հազար հա տարածք, բայց պաշտոնապես այգին ստեղծվել է միայն 1999 թվականի հոկտեմբերին։ 2006 թվականի ապրիլի 18-ին Լոբեկեն առաջարկվել է ընդգրկվել ՅՈՒՆԵՍԿՕ-ի Համաշխարհային ժառանգության ցանկում, բայց 2013 թվականին սկզբի դրությամբ դեռ որոշում չի կայացվել։

Աշխարհագրություն
----------------

Լոբեկե ազգային պարկի տարածքը 2178 կմ² է, բնակչությունը մոտ չորս հազար մարդ։  
Այգին տեղակայված է Կոնգոյի ավազանում, արևելքից սահմանակից է Սանգա գետին, որը այս պահին նաև սահման է Կամերունի, Կենտրոնաաֆրիկյան Հանրապետության (CAR) և Կոնգոյի միջև։ Լոբեկեն սահմանակից է մյուս ազգային այգիներին, մասնավորապես, Բումբա-Բեկին։ Այգին հետաքրքրաշարժ է նրանով, որ սահմանակից է այլ պետությունների երկու պահպանվող բնական տարածքներների, որոնք նույնպես Սանգայի անտառների մաս են կազմում։

Բուսական և կենդանական աշխարհ
----------------------------

Լոբեկե անտառը կիսով չափ մշտականաչ է, որի մեջ փայտանյութի օգտագործման գործընթացը գրեթե երբեք տեղի չի ունեցել։ Ծառերի լայն տեսականիով (ավելի քան 300 տեսակ) գերակշռում է ստերկուլիևները, սեյբաներ և լիմբաներ։ Մացառները ներառում են մարանտեկաներ (լատին․՝ Marantaceae), իմբիրը, եբենացեաներ (լատին․՝ Ebenaceae) և անոնացեաներ (լատին․՝ Annonaceae)։

Լոբեկն ունի ամենախիտ բնակեցված անտառային փղերից մեկը և Աֆրիկյան արևմտյան ցածրադիր գորիլաները։ Կապիկների այլ տեսակներ, ընձառյուծներ և նրանց տասը տեսակներ նույնպես հայտնաբերված են զգալի թվով։ Կաթնասուններից բացի, Լոբեկեում գրանցվել է թիթեռների 215 տեսակ, ձկների 134 տեսակ, սողունների 18 տեսակ և երկկենցաղների 16 տեսակ։ Լոբեկեի այգին կարևոր տեղ է հազվագյուտ թռչունների կյանքի և բուծման համար, այստեղ կա ավելի քան 330 տեսակ, հատկապես հնարավոր է առանձնացնել աֆրիկյան կանաչ աղավնին և Մալայսկի գոմարը։

Լոբեկում որսագողությունները շատ են, հանցագործները հատուկ ուշադրություն են դարձնում էկզոտիկ կենդանիների փղոսկրին մասնավորապես թռչուններից Աֆրիկյան մոխրագույն թութակին, չնայած այն բանին, որ երկրից թռչունների արտահանումը կառավարության կողմից արգելված էր դեռևս 1997 թվականից։

Պատկերասրահ
-----------

* Ազգային պարկԱզգային պարկ
* ընձառյուծընձառյուծ
* ԼոբեկեԼոբեկե

Ծանոթագրություններ
------------------

1. ↑  «Poverty Risks and National Parks: Policy Issues in Conservation and Resettlement» (PDF). Արխիվացված է օրիգինալից (PDF) 2008 թ․ հոկտեմբերի 29-ին. на сайте *conservationrefugees.org*, стр. 6, 12
2. ↑  «The Sangha River Tri-national Protected Area». Արխիվացված է օրիգինալից 2010 թ․ օգոստոսի 11-ին. Վերցված է 2020 թ․ հուլիսի 19-ին.
3. ↑  «Congo Basin Stories». Արխիվացված է օրիգինալից 2010 թ․ դեկտեմբերի 14-ին. Վերցված է 2013 թ․ մարտի 8-ին. на сайте *fieldtripearth.org*
4. 1 2 3  Kamerun, Kongo, Zentralafrik. Rep.(գերմ.) на сайте *oasereisen.de*
5. ↑  Лобеке Արխիվացված 2016-04-12 Wayback Machine на сайте *birdlife.org*
6. ↑  Preparing for Cameroon — Lobéké National Park II на сайте *asmat.eu*

Արտաքին հղումներ
----------------

* Africa: Cameroon, Central African Republic, Gabon, and Republic of the Congo на сайте *worldwildlife.org*
* «Cameroon: Baka Losing Out to Lobéké and Boumba National Parks». Արխիվացված է օրիգինալից 2010 թ․ դեկտեմբերի 2-ին. на сайте *wrm.org.uy*
* Congo Basin Tri-National Park Արխիվացված 2020-07-14 Wayback Machine на сайте *zambezi.com*
* «WWF-Projekte: Schutz für das grüne Herz Afrikas — Kamerun» (գերմաներեն). Արխիվացված է օրիգինալից 2011 թ․ հուլիսի 19-ին. на сайте *junglerivers.de*

|  |  |
| --- | --- |
|  | Վիքիպահեստն ունի նյութեր, որոնք վերաբերում են «Լոբեկե (ազգային պարկ)» հոդվածին։ |

|  |  |  |
| --- | --- | --- |
| 

|  |  |
| --- | --- |
|  ⛭   Թեմատիկ կայքեր | GeoNames |

 |